Gaston Schaber

De Gaston Schaber, gebuer de 4. Februar 1926 an der Stad Lëtzebuerg, a gestuerwen de 27. Mäerz 2010, war e lëtzebuergesche Psycholog.

Vun 1968 bis 1988 huet hie Psychologie op der Université de l'Etat à Liège a vun 1989 bis 1991 op der Université de Liège, wéi d'Universitéit duerno geheescht huet, enseignéiert.

De G. Schaber war och Professer um Cours respektiv dem Centre universitaire an an der Normalschoul; vun 1963 bis 1985 war hien Direkter vum Institut pédagogique (IP) respektiv dem Institut supérieur d'études et de recherches pédagogiques (ISERP).ISERP (éd.): La formation de l'instituteur au Luxembourg. L'École Normale, l'Institut Pédagogique, l'Institut Supérieur d'Études et de Recherche Pédagogiques. Luxembourg 2000, S. 10.

1978 war hie Matgrënner vum Groupe d'étude pour les problèmes de la pauvreté (GEPP) asbl, aus deem 1982 de Centre d'études, de populations, de pauvreté et de politiques socio-économiques (CEPS) asbl gi war, an 1985 a Centre d'études, de populations, de pauvreté et de politiques socio-économiques/International networks for studies in technology, environment, alternatives, development (CEPS/INSTEAD) ëmgenannt gouf.

Vun 1985 bis 1991 war hie Premier conseiller de gouvernement am Staatsministère.

Hie war de Papp vun der Véronique Majerus-Schaber, Geschichtsprofessesch an zanter 2009 Direktesch vun der Handwierkerschoul (LTAM) an der Stad.

 Gielercher 



Kategorie:Gebuer 1926
Kategorie:Psychologen
Kategorie:Gestuerwen 2010
Kategorie:Commandeur de l'ordre de la couronne de chêne
Kategorie:Lëtzebuergesch Enseignanten
Kategorie:Commandeur de l'Ordre de Mérite du Grand-Duché de Luxembourg